મીરા પાસે 55થી વધુ મેડલ-શિલ્ડ-ટ્રોફી છે. મલેશિયા, થાઇલેન્ડમાં આયોજિત ઇન્ટરનેશનલ લેવલની ગો કાર્ટ એશિયા મેક્સ ચેમ્પિયનશિપમાં મીરાએ ભાગ લીધો છે. ગયા વર્ષે ભારતમાં ફોર્મ્યુલા બીએમડબ્લ્યુ રેસિંગ ચેમ્પિયનશિપ યોજાઈ હતી, જેમાં ભારતની એકમાત્ર વડોદરાસ્થિત યુવાન વુમન ડ્રાઇવર મીરા એરડાની પસંદગી થઈ હતી, બે વિદેશી સહિત કુલ 12 ડ્રાઇવરમાં મીરા જ એકમાત્ર યુવતી હતી. જુલાઈ, ઓગસ્ટ, સપ્ટેમ્બર, નવેમ્બરમાં દિલ્હી અને કોઇમ્બતુરમાં બીએમડબ્લ્યુ ફોર્મ્યુલા રેસિંગ ચેમ્પિયનશિપ યોજાઈ હતી. મીરા એરડા ગયા વર્ષે ફોર્મ્યુલા-4માં ચેમ્પિયન થઈ હોવાથી તેની ફોર્મ્યુલા બીએમડબ્લ્યુ રેસિંગ ચેમ્પિયનશિપમાં પસંદગી થઈ હતી.